Η Οδηγία 2018/1673 σχετικά με την καταπολέμηση της νομιμοποίησης εσόδων και οι υποχρεώσεις ενσωμάτωσης για την εσωτερική έννομη τάξη
Creators: name: Πανυτσίδου, Παναγιώτα Ευσταθίου
Publisher: name: Aristotle University of Thessaloniki
Year: 2021
Subjects: Οικονομικό έγκλημα
Ξέπλυμα μαύρου χρήματος
Οδηγία (ΕΕ) 2018/1673
Financial crime
Money laundering
Directive (EU) 2018/1673

description: Αντικείμενο της παρούσας διπλωματικής εργασίας αποτελεί η παρουσίαση του αδικήματος της νομιμοποίησης εσόδων από παράνομες δραστηριότητες υπό το φως των ευρωπαϊκών εξελίξεων. Ειδικότερα, γίνεται προσπάθεια εντοπισμού των υποχρεώσεων που προκύπτουν για την εσωτερική έννομη τάξη μας από την “Οδηγία (ΕΕ) 2018/1673 του Ευρωπαϊκού Κοινοβουλίου και του Συμβουλίου σχετικά με την καταπολέμηση της νομιμοποίησης εσόδων από παράνομες δραστηριότητες μέσω του ποινικού δικαίου”, η οποία αποτελεί το πρώτο δεσμευτικό κείμενο της Ευρωπαϊκής Ένωσης υπό τη μορφή Οδηγίας που υποχρεώνει τα κράτη-μέλη να καταστήσουν το ξέπλυμα ποινικό αδίκημα. Στο πρώτο μέρος, επιχειρείται μια σύντομη θεώρηση της απαρχής της ποινικοποίησης του εγκληματικού φαινομένου του ξεπλύματος, καθώς και των χαρακτηριστικών αυτής, παράλληλα με μια επισκόπηση της εξελικτικής πορείας που ακολούθησε η διαδικασία ποινικοποίησης της νομιμοποίησης παράνομων εσόδων σε διεθνές και ευρωπαϊκό επίπεδο. Έπειτα, είναι αναγκαία μια πρώτη ανάλυση των διατάξεων της Οδηγίας 2018/1673, ώστε να εντοπιστούν τα κυριότερα ζητήματα που εισάγει. Στη συνέχεια, αναλύεται το υφιστάμενο νομοθετικό μας πλαίσιο για το αδίκημα του ξεπλύματος, όπως τυποποιείται στο Ν. 4557/2018. Μέσω των ανωτέρω αναλύσεων, στο τελευταίο μέρος της παρούσας, καθίσταται δυνατή η εξαγωγή ενός συμπεράσματος σχετικά με τις υποχρεώσεις που απορρέουν από την Οδηγία 2018/1673 για την εσωτερική έννομη τάξη μας και κατ’ επέκταση των τροποποιήσεων που ενδεχομένως θα επιφέρει η ενσωμάτωσή της στο νομοθετικό μας πλαίσιο για το ξέπλυμα, ώστε αυτό να είναι συμβατό με τις επιταγές της ευρωπαϊκής νομοθεσίας. Παράλληλα, επιδιώκεται να επισημανθούν συνοπτικά τα σημεία του Ν. 4557/2018 που χρήζουν βελτίωσης, στα όρια της διακριτικής ευχέρειας που καταλείπει ο Ενωσιακός νομοθέτης.
description: The aim of this thesis is to present the offence of money laundering in the light of European developments. In particular, an attempt is effected to identify obligations that arise from the Greek legal order with “the Directive (EU) 2018/1673 of the European Parliament and of the Council on combating money laundering by criminal law” which is the first binding document of the European Union in the form of a Directive that makes obligatory for member-states to define money laundering as a criminal offence. In the first part, a brief overview of the beginnings of the money laundering phenomenon as well as its characteristics is explored, in parallel with a review of the evolutionary course the process of the criminalization of money laundering has followed at international and European level. Also, a preliminary analysis of the 2018/1673 Directive provisions has been indispensable, so as to identify the most important points the Directive has introduced. Furthermore, the current legislative framework on money laundering offences, as penalized with Greek Law 4557/2018, is analyzed. Following the aforementioned analyses, the final part of the thesis has enabled the establishment of a conclusion that relates to the obligations that emanate from Directive 2018/1673 in our internal legal order and by extension of the amendments that may possibly occur through its transposition into the Greek framework on money laundering, so as to make it compatible with European legislation requirements. In parallel, it is attempted to point out in a summary manner the aspects of Law 4557/2018 that may need improvement within the limits of discretionary powers the European legislator permits.
description: Σε συνεργασία με: Νομικής (Δημοκρίτειο Πανεπιστήμιο Θράκης)